เรื่องร้องเรียน (ร้องเรียน,ห้องน้ำ,ถนน) วันที่ 2023-10-13 11:54:28 — แขวงวัดกัลยาณ์ เขตธนบุรี กรุงเทพมหานคร
เรียน ฝ่ายโยธา สนง.เขตธนบุรี
เรื่องเดิม_ต่อเนื่อง
อาคารพานิชย์เลขที่ 265 ถนนเทศบาลสาย 2 แขวงวัดกัลยาณ์ เขตธนบุรี กทม. 10600
อ้างถึง
1. คำสั่งทางปกครอง ลว. 15 ก.พ. 66 จำนวน 3 คำสั่ง โดยสนง.เขตธนบุรี ปิดประกาศทั้งสามที่อาคารเลขที่ 265 ดังกล่าวเมื่อวันที่ 17 ก.พ. 66 ซึ่งมีคำสั่ง "ห้ามใช้อาคาร" ดังกล่าวอยู่ด้วย เนื่องจากกระทำผิดกฎหมาย

2. เมื่อวันที่ 5 ต.ค. 66 ณ ศาลแขวงธนบุรี โดยเจ้าของอาคาร 265 ดังกล่าว เป็นจำเลยในคดีอาญา และได้แถลงแก่ศาลว่า "สนง.เขตธนบุรี ได้ส่งผู้สำรวจมาที่อาคารดังกล่าว และอนุญาตให้ใช้อาคารได้ในส่วนที่ซ่อมแซมแล้วบนชั้น 3 ของอาคาร เจ้าของอาคาร 265  จึงให้บุคคลภายนอกเข้าพักอาศัย และอ้างว่าเป็นญาติ" 

ดิฉันในฐานะผู้เสียหายในคดีอาญาดังกล่าว และเป็นผู้ได้รับความเดือดร้อนจากการกระทำของเจ้าของอาคารเลขที่ 265
จึงขอร้องเรียนการกระทำดังกล่าวของเจ้าของอาคาร 265 ดังนี้
1. ฝ่าฝืนคำสั่งทางปกครองของสนง.เขตธนบุรี ลว. 15 ก.พ. 66 โดยมึการใช้อาคาร 265 มาเป็นเวลาหลายเดือน นับตั้งแต่ได้มีประกาศคำสั่งทั้งสามที่อาคาร 265 โดยเฉพาะ "ห้ามใช้อาคาร"

2. ให้บุคคลภายนอกมาพักอาศัยโดยเป็นการให้เช่าห้องพักสามห้อง และใช้ห้องน้ำ ห้องซักล้างในส่วนต่อเติมของอาคาร 265 ตามรูปที่แนบมา เห็นว่ามีการเปิดไฟ แขวนเสื้อผ้า และมีรถจักรยานยนต์สองคันของผู้พักอาศัยมาจอดที่หน้าอาคาร 261 ของเจ้าของอาคาร 265 เป็นประจำทุกวัน
(มีรูปถ่ายประกอบอยู่จำนวนหนึ่ง สามารถส่งเพิ่มเติมให้ได้)

3. มีการเก็บค่าเช่าห้องทุกเดือนจากผู้พักอาศัย ปรากฎจากพฤติกรรมที่ผู้พักอาศัยนำค่าเช่ามาให้เจ้าของอาคาร 265 ที่บ้านของเขาเลขที่ 261 ทุกเดือน

4. เจ้าของอาคาร 265 ได้แถลงความเท็จแก่ศาลแขวงธนบุรี เมื่อวันที่ 5 ต.ค. 66 ว่าสนง.เขตธนบุรีอนุญาตให้ใช้อาคารชั้น 3 ได้และผู้พักอาศัยเป็นญาติ ไม่ใช่ผู้เช่า

ดังนั้น จึงขอให้สนง.เขตธนบุรี ได้ตรวจสอบการกระทำดังกล่าวของเจ้าของอาคาร 265 ที่กล่าวอ้างด้วยวาจาถึงคำอนุญาตของสนง.เขตธนบุรี โดยไม่มีหลักฐานแต่ประการใด ทำให้สนง.เขตธนบุรีเสียหายและอาจมีโทษตามมาด้วย

หากสนง.เขตธนบุรี มีการอนุญาตจริง กรุณาติดประกาศและเปิดเผยคำสั่งดังกล่าว ให้สาธารณชนรับทราบ เพื่อแสดงว่ามีการลบล้างคำสั่งทางปกครอง ลว. 15 ก.พ. 66 ให้เป็นที่เข้าใจในการพิจารณาและการตัดสินของ สนง.เขตธนบุรี ให้เป็นที่หายสงสัย

จึงขอความชัดเจนและเป็นธรรมแก่ผู้ได้รับความเดือดร้อนด้วยค่ะ
ขอขอบคึณมากค่ะ